Document ID: 31996D0393

Odločba Komisije
z dne 13. junija 1996
o spremembi Odločbe št. 85/377/EGS o vzpostavitvi tipologije Skupnosti za kmetijska gospodarstva
(Besedilo velja za EGP)
(96/393/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 79/65/EGS z dne 15. junija 1965 o vzpostavitvi mreže za zbiranje knjigovodskih podatkov o prihodkih in gospodarskem poslovanju kmetijskih gospodarstev v Evropski gospodarski skupnosti [1], kakor je bila nazadnje spremenjena s Sklepom Sveta Evropske unije [2] št. 95/1/ES, Euratom, ESPJ z dne 1. januarja 1995, in zlasti členov 4(4) in 11,
ker tipologija kmetijskih gospodarstev Skupnosti določena z Odločbo Komisije št. 85/377/EGS [3] in zlasti standardizirano pokritje predstavlja osnovo za klasifikacijo kmetijskih gospodarstev po gospodarski velikosti in tipu kmetovanja tako v raziskovanjih o strukturi kmetijskih gospodarstev in v Mreži knjigovodskih podatkov s kmetijskih gospodarstev (FADN); ker je tipologija Skupnosti tudi osnova za izračunavanje evropske enote velikosti (EEV) in uporabljenih pragov za razmejitev področja opazovanja in za sestavo vzorčnega načrta za izbiro kmetijskih gospodarstev, ki vodijo knjigovodstvo in ki so ali pa naj bi bila zajeta v Mreži knjigovodskih podatkov s kmetijskih gospodarstev (FADN);
ker se rezultati raziskovanj o strukturi kmetijskih gospodarstev, klasificirani po EEV in tipu kmetovanja uporabijo kot osnova za sprejemanje odločitev glede politike strukture kmetijskihgospodarstev na podlagi skupne kmetijske politike in za opredelitev področja opazovanja FADN, ki se bo uporabilo kot osnova za izbiranje in ponderiranje FADN vzorca kmetijskih gospodarstev; ker mora biti izbor kmetijskih gospodarstev, v območju opazovanja reprezentativen, v smislu ciljev vsake od načrtovanih analiz;
ker Uredba Sveta (EGS) št. 571/88 [4], kakor je bila nazadnje spremenjena z Odločbo Komisije št. 96/170/ES [5] predvideva niz raziskovanj o strukturi kmetijskih gospodarstev od leta 1988 do 1997 in našteva karakteristike, ki jih je treba popisati;
ker člen 11 Odločbe Komisije št. 85/377/EGS določa, da bo Komisija, ob pomoči držav članic vsaj vsakih deset let ocenila izkušnje, dobljene z uporabo odločbe in vse nove potrebe Skupnosti, ki bi se pojavile na tem področju; ker se po taki ocenitvi lahko na zahtevo spremenijo določila Odločbe;
ker se struktura in vsebina seznama karakteristik raziskovanj za obdobje od 1988 do 1997 spreminja, tako da se karakteristike v novem seznamu razlikujejo od karakteristik, evidentiranih v predhodnih raziskovanjih; ker so bile potrebne nadaljnje spremembe za upoštevanje najnovejših ukrepov skupne kmetijske politike; ker je tipologija kmetijskih gospodarstev Skupnosti odvisna od tega seznama in je zato treba prilagoditi Odločbo št. 85/377/EGS seznamu karakteristik raziskovanja, določenem z Uredbo (EGS) št. 571/88, glede raziskovanj v letih od 1988 do 1997;
ker so ukrepi, predvideni s to odločbo, v skladu z mnenjem Odbora Skupnosti za Mrežo knjigovodskih podatkov s kmetijskih gospodarstev in z mnenjem Stalnega odbora za kmetijsko statistiko,
SPREJELA NASLEDNJO ODLOČBO:
Člen 1
Priloga II k Odločbi št. 85/377/EGS se spremeni v skladu s Prilogo I k tej odločbi.
Člen 2
Ta odločba je naslovljena na države članice.
V Bruslju, 13. junija 1996

Labels: 19
6